ভুপিন্দর সিং
মহারাজা স্যার ভুপিন্দর সিং (গুরুমুখী: ਭੁਪਿੰਦਰ ਸਿੰਘ; জন্ম: ১২ অক্টোবর, ১৮৯১ - মৃত্যু: ২৩ মার্চ, ১৯৩৮) তৎকালীন ব্রিটিশ ভারতের পাতিয়ালার মতি বাগ রাজপ্রাসাদে জন্মগ্রহণকারী যুবরাজশাসিত পাতিয়ালার মহারাজা ও প্রথিতযশা প্রথম-শ্রেণীর ভারতীয় ক্রিকেটার ছিলেন। তিনি ১৯০০ থেকে ১৯৩৮ সময়কাল পর্যন্ত মহারাজার দায়িত্বে ছিলেন। পাতিয়ালার মহারাজা নামেই পরিচিতি পান। তবে, অমিতব্যয়িতা ও ক্রিকেটের প্রতি একনিষ্ঠতাই অধিক পরিচিতি এনে দিয়েছে তাকে।